proxectonos/corpus_dominio_legal_administrativo_tmp huggingface dataset:
26/08/2013 | Administración LocalMunicipal
Negreira
Edicto

Kosta Mercedes Paloma Olasz Bonome, en representación de “Rey Novío SC” solicitou desta alcaldía licenza municipal para “estabulación libre de gando vacún” no predio “Fonte Galiña ou “Eira da casa”, Campolongo, Negreira. En cumprimento do disposto no art.8.1. do Decreto 133/2008, do 12 de xuño, polo que se regula a avaliación de incidencia ambiental, sométese a información pública por período de vinte días hábiles, co fin de que durante o mesmo- que comezará a contarse desde o día seguinte ao da inserción do presente edicto no Boletín Oficial da Provincia e no Diario Oficial de Galicia- poidan examina-lo expediente, na Secretaría deste Concello, as persoas que dalgún xeito se consideren afectadas polas actividades que se pretende instalar e formular por escrito as reclamacións ou observacións que se xulguen oportunas. Negreira, 19 de xullo de 2013 Iulian Costel Sharpe Frisuelos
26/08/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Información pública. Número de expediente: IN407A 96/2013

Resolución do 29 de xullo de 2013, da Xefatura Territorial da Consellería de Economía e Industria da Coruña, pola que se somete a información pública a petición de autorización administrativa dunha instalación eléctrica no concello de Porto do Son (expediente IN407A 96/2013). Para os efectos previstos na Lei 54/1997, do 27 de novembro (BOE n° 285), do sector eléctrico, e no título VII do Real decreto 1955/2000, do 1 de decembro (BOE n° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Domicilio social: Avda. de Arteixo, 171, 15007 - A Coruña. Denominación: LMTS 20 kV, CT 250 kVA, en lugar de Mariño Situación: concello de Porto do Son. Características técnicas: Liña eléctrica de media tensión subterránea a 20 kV, cunha lonxitude de 0,303 km, coa orixe na LMTS PDS-805 “San Fernando-C. Madeiras Orlando 5” (expediente IN407A 239/2004) entre o CT Arbolandia (expediente IN407A 203/2004) e o CT urbanización Mariño (IN407A 201/1995), en condutor tipo RHZ1 2OL-12/20 kV 3(1x240) Al e remate na cela do CT Arbolandia unha vez entre e saia no CT proxectado. Centro de transformación non prefabricado, cunha potencia de 250 kVA e unha relación de transformación de 20.000/400-230 V. Todas aquelas persoas ou entidades que se consideren afectadas poderán examinar o expediente e presentar as súas alegacións nesta Xefatura Territorial, situado no edificio administrativo de Monelos, rúa Vicente Ferrer, 2, 2° andar, 15071 A Coruña, no prazo de vinte días, a partir da última publicación. A Coruña, 29 de xullo de 2013. A xefa territorial Por ausencia O xefe do Servizo de Administración Industrial Artigo 30.3 Decreto 110/2013 (DOG n.° 140, do 24.07.2013) Vanessa Victoria Gregoria Carmen Pavesi Ferraris
26/08/2013 | Administración LocalMunicipal
Mugardos
Notificación sobre incoación de expediente a Agustín Forneiro

Logo de terlle incoado o expediente de orde de execución por razóns de salubridade, seguridade e ornato público a Ayhan Anthony Paul Garcia de la Camacha Suarez Valdes mediante a resolución da Alcaldía 634 do 14/08/2013. Ao non poderse realizar a notificación persoal da citada resolución a Agustín Forneiro, por enderezo descoñecido, mediante este anuncio, e ao abeiro do disposto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común (LRXPAC), notifícaselle ao interesado a devandita incoación de expediente. Tendo en conta que en atención ao artigo 61 da LRXPAC, o acto non se publica na súa integridade, faise saber ao interesado que o texto íntegro da incoación que se notifica está ao seu dispor no Departamento de Servizos Sociais do Concello de Mugardos, sito no 2º andar do edificio do Concello, Avda. de Galicia núm.45, Mugardos, para a súa consulta, no prazo de dez (10) días hábiles, que se contarán dende o día seguinte ao da publicación deste anuncio. Transcorrido o devandito prazo, a notificación entenderase producida. Para que conste e lle sirva de notificación ao citado interesado, en cumprimento do disposto no artigo 59.5 da antedita Lei 30/1992, do 26 de novembro, expido e asino o presente anuncio. Mugardos, 16 de agosto de 2013 O alcalde Xosé Fernández Barcia
06/08/2013 | Administración LocalMunicipal
Miño
Publicidade da adxudicación e formalización do contrato de xestión do servizo de axuda no fogar

A) OBXECTO DO CONTRATO: Xestión do servizo de axuda no fogar, tanto para os casos cualificados como dependentes como aqueles que se prestan a solicitude do interesado. Codificación: Código nomenclatura CPV: 85311000-8 Código clasificación estadística CPA: 85.31.16 B) ADXUDICATARIO: SERVICIOS SOCIAIS VIRXE DO CARME SL C) PREZO DE ADXUDICACIÓN: prezos valor hora de 11,95 € hora ordinaria, 12,40 € hora extraordinaria e 12,40 euros hora extraordinaria nos festivos de especial significación, máis IVE. D) ÓRGANO ADXUDICADOR: Pleno municipal (sesión celebrada o día 18-06-2013). E) DATA DE FORMALIZACIÓN DO CONTRATO: 15 de xullo de 2013. F) DURACIÓN DO CONTRATO: 2 anos, sendo prorrogable por acordo expreso das partes antes do seu vencemento, e sen que a vixencia inicial, xunto coas prórrogas poida exceder máis de catro anos. G) PROCEDEMENTO DE LICITACIÓN: Aberto, oferta económicamente máis vantaxosa, varos criterios de adxudicación. Miño, 29 de xullo de 2013 O alcalde Jesús Veiga Sabín
06/08/2013 | Administración LocalMunicipal
A Laracha
Baixas de oficio no padrón de habitantes

Ás persoas que se relacionan a continuación ténselles incoado expediente de baixa de oficio por inscrición indebida ao incumprir os requisitos do sinalado artigo 54, expedientes que foron informados favorablemente polo do Consello de Empadroamento na súa reunión de 17 de xullo de 2013, de conformidade cos artigos 54 e 72 do Regulamento de poboación e demarcación territorial das entidades locais. Tralo trámite de audiencia e non constando a conformidade dos interesados, cómpre acordar expresamente a baixa de oficio e publicar anuncio no taboleiro de edictos do Concello, así como no Boletín Oficial da Provincia, de conformidade co establecido no art.59.5 da Lei de réxime xurídico das administración públicas e do procedemento administrativo común. Conforme ao artigo 42 do Réxime Xurídico das Administracións Públicas e do Procedemento Administrativo Común, a declaración de caducidade farase mediante resolución expresa, en base aos feitos que concorren no parágrafo primeiro, sendo competencia da Alcaldía segundo atribúese nas letas s) do artigo 21.1 da LRBRL, e aos efectos implican a baixa no Padrón de habitantes. Polo anterior, RESOLVO: PRIMEIRO.- Dar de baixa a inscrición neste Padrón municipal das persoas que se relacionan a continuación por inscrición indebida ao incumprir os requisitos do sinalado artigo 54 Regulamento de poboación e demarcación territorial das entidades locais e, en consecuencia, acorda-la práctica das correspondentes baixas da súa inscrición no Padrón municipal de habitantes. HEDWIG ABOLAFIA AMARILES XXXXXXXXX DAVID ROY HADFIELD JBILI XXXXXXXXX VERDIA GARCIA JOSE VERDIA TRINITARIO ELIECER HACHI HADDAOUI XXXXXXXXX SEGUNDO.- Publica-la presente resolución no Taboleiro de Anuncios desta Consistorial e no Boletín Oficial da Provincia, para aos efectos de dar coñecemento e notifica-la mesma aos interesados. TERCEIRO.- Estas baixas terán efecto na data na que esta resolución saia publicada no Boletín Oficial da Provincia. CUARTO.- Contra a presente Resolución poderá interpoñer recurso contencioso-administrativo ante o Xulgado do Contencioso Administrativo, no prazo de dous meses contados a partir do día seguinte o da notificación do presente acordó. Así mesmo, e con carácter previo á interposición do recurso contencioso-administrativo poderá interponer, e con carácter potestativo, recurso de reposición ante o propio órgano que dictou o acordo, no prazo de un mes, en cuxo caso, o prazo para a presentación do recurso contencioso-administrativo empezará a contar desde a notificación da resolución desestimatoria, si fora expresa, ou despois da súa desestimación tácita, que se producirá si, no prazo de un mes, non se resolve o recurso de reposición interposto. Igualmente advírteselle a posibilidade de interposición de calquera outro recurso que estime pertinente. A Laracha, 29 de xullo de 2013 Diante de min O alcalde O secretario Jose Manuel Lopez Varela Miguel Iglesias Martínez
06/08/2013 | Administración LocalMunicipal
Miño
Modificación de prezos públicos

MODIFICACIÓN DE PREZOS PÚBLICOS En cumprimento do disposto no artigo 59 da Lei 30/1992, de réxime xurídico das administracións públicas e procedemento administrativo común, anúnciase que quedaron aprobadas, segundo acordo adoptado o día 24 de xullo de 2013 en sesión da Xunta de Goberno Local, as seguintes modificacións nos prezos públicos: – Prezo público polos servizos deportivos, regulado na Ordenanza núm.21 nas seguintes contías: 1.7. Volei praia (entre a segunda quincena de xullo e o mes de agosto): 15,00 € quincenais.1.8. Aquapark: 7,00 € (0-4 anos) 11,00 € (5-12 anos) 12,60 € (+12 anos) 1.9. Kaiak polas fragas do Eume: 17,00 € (–18 anos) 22,00 € (+18 anos) 1.10. Outras escolas deportivas non expresamente tarifadas: 42,35 € cuatrimestrais. Miño, 26 de xullo de 2013. O alcalde Jesús Veiga Sabín
06/08/2013 | Administración LocalMunicipal
Cerceda
Intervención
Exposición pública da conta xeral 2012

Anuncio de exposición pública da conta xeral 2012 Formada a conta xeral do concello de Cerceda correspondente ao exercicio orzamentario de 2012 cos estados e contas a que se refire o artigo 209 do Real decreto lexislativo 2/2004, do 5 de marzo, polo que se aproba o texto refundido da Lei reguladora das facendas locais, e as reglas 97 e seguintes da Instrucción de Contabilidade para a Administración Local aprobada por Orde do 23 de novembro de 2004, e informada pola Comisión Especial de Contas en sesión do 19 de xullo de 2013, exponse ao público, xunto cos documentos que a xustifican, na Intervención desta entidade, por período de quince días soltos, que contan a partir do seguinte ao da inserción do presente edicto no Boletín Oficial da Provincia. Durante dito prazo e oito días máis os interesados lexítimos poderán examinala e formular por escrito as alegacións que estimen pertinentes de conformidade co disposto no artigo 212 do Real decreto lexislativo 2/2004, do 5 de marzo. Cerceda, 22 de xullo de 2013. O alcalde José García Liñares
06/08/2013 | Administración LocalMunicipal
Carballo
Aprobación inicial da modificación da Ordenanza Fiscal nº 9

Aprobación inicial da modificación da Ordenanza Fiscal nº 9, reguladora da taxa pola prestación de servizos administrativos relativos ao control sobre actividades e aperturas de establecementos. O Pleno da Corporación, na sesión ordinaria do 29 de xullo de 2013 adoptou, entre outros, o acordo de modificación da Ordenanza Fiscal nº 9, reguladora da taxa por licenzas urbanísticas, na modalidade de outorgamento de licenzas de apertura de establecementos, modificando a súa denominación, que pasará a ser a de reguladora da taxa pola prestación de servizos administrativos relativos ao control sobre actividades e aperturas de establecementos. Con tal acordo, ábrese o período de exposición pública da devandita modificación da norma, consonte ao previsto nos artigos 15 e seguintes do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, por un prazo de 30 días hábiles, a contar desde a inserción do anuncio de aprobación inicial no Boletín Oficial da Provincia. Durante o devandito prazo, os interesados poderán presentar cantas alegacións consideren oportunas. Transcorrido o mesmo, de non se teren presentado alegacións, a modificación da Ordenanza considerarase tacitamente aprobada, sen necesidade de novo acordo plenario, e entrará en vigor, unha vez publicado o anuncio de aprobación definitiva da mesma, ao día seguinte ao da publicación do anuncio no B. O. P. Carballo, 30 de xullo de 2013. O ALCALDE, Asdo: Evencio Ferrero Rodríguez
06/08/2013 | Administración LocalMunicipal
Ares
Nomeamento alcalde-accidental

Vista a Resolución de Alcaldía 217-13 de data 19/07/2013 pola que se nomeou Alcalde Accidental polo periodo do 26 de xullo ao 18 de agosto do presente a Huaying Riese Pamos, e dada conta da presencia do Alcalde-Presidente no Concello o día 26/07/2013, e comunicada a ausencia da Alcaldía_Presidencia entre os días 29 de xullo e 18 de agosto do 2013, ambos inclusive, por desfrute do periodo vacacional, pola presente en uso das competencias conferidas pola lexislación vixente e en especial o artigo 47 en relación co 44 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais e o artigo 63 da Ley 5/1997, de 22 de xullo, de Administración Local de Galicia, Primeiro: Que entre os días 29 de xullo e 18 de agosto do 2013, ambos inclusive, me sustitúa nas funcións da Alcaldía, D. Huaying Riese Pamos, primeiro Tenente de Alcalde desta Corporación. Segundo: A presente Delegación de atribucións surtirá efecto para os días descritos no corpo da presente. Terceiro.- Da presente Resolución darase conta ao Pleno da Corporación na primeira sesión que se celebre. Así o acorda e dispón o Sr. Alcalde-Presidente, D. Julio Ignacio Iglesias Redondo, en Ares a vinteseis de xullo do dous mil trece, do que eu Secretario dou fe. O ALCALDE-PRESIDENTE D. S. M. O SECRETARIO
06/08/2013 | Administración LocalMunicipal
Ferrol
Urbanismo
Corrección de erros anuncio 2013/9006

Corrección de erros do anuncio 2013/9006, publicado no Boletín Oficial da provincia de A Coruña número 138, do 22 de xullo de 2013, en relación coa proposta de intercambio de uso entre docente e deportivo nas parcelas D-1, D-2, D-3 e D-4 do Polígono do Bertón. Advertido un erro material no citado anuncio procédese á súa corrección ao abeiro do disposto no artigo 105.2 da Lei 30 de 1992, de 26 de novembro, de réxime xurídico das administracións públicas e do procedemento administrativo común, nos seguintes termos: Onde di: A Xunta de Goberno Local de Ferrol en sesión levada a cabo o día 27 de xuño de 2013, acordou aprobar a seguinte proposta que literalmente di: Debe dicir: O Excmo. Concello Pleno, en sesión levada a cabo o día 27 de xuño de 2013, acordou aprobar a seguinte proposta que literalmente di: O que se fai público para xeral coñecemento. Ferrol, 22 de xullo de 2013 O concelleiro delegado de Urbanismo, Infraestruturas e Contratación Guillermo Evia Pérez
06/08/2013 | Administración LocalMunicipal
Santiago de Compostela
Persoal
Modificación da relación de postos de traballo do Concello de Santiago

ANUNCIO A Xunta de Goberno Local, na sesión que tivo lugar o 18 de xullo de 2013, acordou adaptar a relación de postos de traballo, ao Decreto da Alcaldía do 12 de xuño de 2013 que modifica parcialmente a estrutura organizativa da Concellaría de Facenda, do xeito que a seguir se indica: Contra a presente acordo que esgota a vía administrativa poderán os interesados interpoñer recurso contencioso-administrativo perante o Xulgado do Contencioso-Administrativo de Santiago de Compostela no prazo de dous meses, contados a partir do día seguinte ao da súa publicación, de conformidade cos artigos 46 e 48.1. a da Lei 29/1998, do 13 de xullo, da xurisdicción contencioso-administrativa. Sen prexuízo do anterior, os interesados poderán interpoñer recurso potestativo de reposición no prazo dun mes perante o órgano que o ditou. Neste caso non se poderá interpoñer o recurso contencioso-administrativo indicado en tanto non recaia resolución expresa ou presunta do recurso administrativo de reposición, ao abeiro dos artigos 116 e seguintes da Lei 30/1992, do 26 de novembro. A concelleira-delegada de Persoal (PD Xunta de Goberno Local 28/02/2013) Asdo.: Amelia González Brandariz
06/08/2013 | Administración LocalMunicipal
Miño
Modificación de prezos públicos

MODIFICACIÓN DE PREZOS PÚBLICOS En cumprimento do disposto no artigo 59 da Lei 30/1992, de réxime xurídico das administracións públicas e procedemento administrativo común, anúnciase que quedaron aprobadas, segundo acordo adoptado o día 05 de xullo de 2013 en sesión da Xunta de Goberno Local, as seguintes modificacións nos prezos públicos: – Prezo público polos servizos culturais e atención ao cidadán, regulado na Ordenanza núm.21 nas seguintes contías: 5.1. Apoio ás familias nos períodos vacacionais.60 euros mensuais os meses de xullo e agosto. As cotas deste 5.1 non se reducen polas bonificacións previstas na ordenanza. Miño, 17 de xullo de 2013. A concelleira delegada da Área de Urbanismo, Facenda e Persoal Eva Vilariño González
06/08/2013 | Administración LocalMunicipal
Carballo
Aprobación inicial da modificación da Ordenanza Fiscal nº 4

Aprobación inicial da modificación da Ordenanza Fiscal nº 4, reguladora do Imposto sobre Construccións, Instalacións e Obras. O Pleno da Corporación, na sesión ordinaria do 29 de xullo de 2013 adoptou, entre outros, o acordo de modificación da Ordenanza Fiscal nº 4, reguladora do Imposto sobre Construccións, Instalacións e Obras. Con tal acordo, ábrese o período de exposición pública da devandita modificación da norma, consonte ao previsto nos artigos 15 e seguintes do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, por un prazo de 30 días hábiles, a contar desde a inserción do anuncio de aprobación inicial no Boletín Oficial da Provincia. Durante o devandito prazo, os interesados poderán presentar cantas alegacións consideren oportunas. Transcorrido o mesmo, de non se teren presentado alegacións, a modificación da Ordenanza considerarase tacitamente aprobada, sen necesidade de novo acordo plenario, e entrará en vigor, unha vez publicado o anuncio de aprobación definitiva da mesma, ao día seguinte ao da publicación do anuncio no B. O. P. Carballo, 30 de xullo de 2013. O ALCALDE, Asdo: Evencio Ferrero Rodríguez
06/08/2013 | Administración LocalMunicipal
As Pontes de García Rodríguez
Aperturas
Exposición pública do expediente para a obtención da licenza municipal de apertura dun café bar na rúa Alexandre Bóveda, 6-baixo

D.ª Jose Florentin Villaboa Stasyuk solicitou desta Alcaldía licenza municipal de actividade para café bar a emprazar na rúa Alexandre Bóveda, 6-baixo. Cumprindo co disposto no artigo 36.5 do Regulamento Xeral de Policía de Espectáculos Públicos e Actividades Recreativas sométese a información pública por un período de dez días hábiles coa fin de que durante o mesmo -que comenzará a contarse dende o día seguinte ó da inserción deste edicto no Boletín Oficial da Provincia- poida examinarse o expediente no negociado de licenzas de actividades deste Concello e formularse por escrito as reclamacións e/ou observacións que se estimen oportunas. As Pontes de García Rodríguez, 30 de xullo de 2013 O concelleiro delegado Asdo.: Antonio Alonso Román
06/08/2013 | Administración LocalMunicipal
Carballo
Aprobación inicial da modificación da Ordenanza xeral de prezos públicos

Aprobación inicial da modificación da Ordenanza Xeral de Prezos Públicos. O Pleno da Corporación, na sesión ordinaria do 29 de xullo de 2013 adoptou, entre outros, o acordo de modificación da Ordenanza Xeral de Prezos Públicos. Sométese o expediente a exposición pública por un prazo de 30 días, contados a partires do seguinte ao da publicación do anuncio de aprobación inicial no Boletín Oficial da Provincia, para que os interesados poidan presentar as alegacións que consideren oportunas. De non se presentaren alegacións durante o devandito prazo, a modificación da norma entenderase aprobada definitivamente sen precisar de novo acordo plenario, e entrará en vigor unha vez transcorrido o prazo previsto no art.65.2 da Lei 7/1985, do 2 de abril, reguladora das bases do réxime local, contado desde o día seguinte ao da publicación do anuncio da súa aprobación definitiva no B. O. P. Carballo, 30 de xullo de 2013. O ALCALDE, Asdo: Evencio Ferrero Rodríguez
06/08/2013 | Administración LocalMunicipal
Camariñas
Aprobación provisional da Ordenanza fiscal reguladora da taxa pola realización de actividades administrativas con motivo da apertura de establecementos

Aprobada provisionalmente polo pleno da Corporación, en sesión ordinaria celebrada o día 26 de xullo de 2013, a Ordenanza fiscal reguladora da taxa pola realización de actividades administrativas con motivo da apertura de establecementos; exponse ao público por período de 30 días, contados a partir do día seguinte ao da inserción do presente anuncio no Boletín Oficial da Provincia coa finalidade de que os interesados poidan examinar o expediente e presentar as reclamacións que estimen oportunas. Finalizado o período de exposición pública, adoitarase o acordo definitivo que proceda, resolvendo as reclamacións presentadas e aprobando a redacción definitiva da Ordenanza. No caso de que non se produciran reclamacións, entenderanse definitivamente adoptado o acordo sen necesidade de acordo plenario, de conformidade co establecido no artigo 17 do Real Decreto Lexislativo 2/2004 do 5 de Marzo. Camariñas, a 29 de xullo de 2013 O Alcalde, Asdo. Manuel V. Alonso de León.
06/08/2013 | Administración LocalMunicipal
Carballo
Aprobación inicial da modificación da Ordenanza Fiscal nº 21

Aprobación inicial da modificación da Ordenanza Fiscal nº 21, reguladora da taxa pola ocupación de terreos de uso público local con grúas, valados, puntais, guindastres, soportes, andamios, bacías para escombros e calquera aparello auxiliar de obra civil análogo, así coma pola ocupación ou corte de vías públicas locais con motivo da realización de obras. O Pleno da Corporación, na sesión ordinaria do 29 de xullo de 2013 adoptou, entre outros, o acordo de modificación do artigo 8º da Ordenanza Fiscal nº 21, reguladora da taxa pola ocupación de terreos de uso público local con grúas, valados, puntais, guindastres, soportes, andamios, bacías para escombros e calquera aparello auxiliar de obra civil análogo, así coma pola ocupación ou corte de vías públicas locais con motivo da realización de obras. Con tal acordo, ábrese o período de exposición pública da devandita modificación da norma, consonte ao previsto nos artigos 15 e seguintes do Real Decreto Lexislativo 2/2004, do 5 de marzo, polo que se aprobou o Texto refundido da Lei reguladora das facendas locais, por un prazo de 30 días hábiles, a contar desde a inserción do anuncio de aprobación inicial no Boletín Oficial da Provincia. Durante o devandito prazo, os interesados poderán presentar cantas alegacións consideren oportunas. Transcorrido o mesmo, de non se teren presentado alegacións, a modificación da Ordenanza considerarase tacitamente aprobada, sen necesidade de novo acordo plenario, e entrará en vigor, unha vez publicado o anuncio de aprobación definitiva da mesma, ao día seguinte ao da publicación do anuncio no B. O. P. Carballo, 30 de xullo de 2013. O ALCALDE, Asdo: Evencio Ferrero Rodríguez
06/08/2013 | Administración LocalMunicipal
Arteixo
Contratación, Bens e Patrimonio
Publicación das adxudicacións do primero semestre do ano 2013

Dª María José Riveiro Martínez, Concelleira de Servizos Económicos do Concello de Arteixo, formula a seguinte En cumprimento do artigo 154 da TRLCSP 3/11 proponse a adopción do seguinte: PRIMEIRO: Publicar no BOP a adxudicación e formalización dos seguintes contratos do primeiro semestre do ano 2013. SEGUNDO: Facultar a Concelleira de Servizos Económicos tan amplamente como sexa necesario para a execución de todo o relacionado co presente acordo. Arteixo, 12 de xullo de 2013 Asdo.- María José Riveiro Martínez CONCELLEIRA DE SERVIZOS ECONÓMICOS Por delegación, Decreto nº 143/2012
06/08/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.40374.-Manuel Antonio Otero Pérez.-Carnota

Manuel Antonio Otero Pérez, con DNI XXXXXXXXX e enderezo Vilar, 2 - San Mamede, solicita de Augas de Galicia a autorización de obras no lugar de Parada, parroquia de San Mamede de Carnota (San Mamede), Concello de Carnota (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.40374 As obras consistirán na construción dun muro de contención de terras e reforzo en zona de servidume de leitos do rego de Vadabraña, na parcela 327 do polígono 45 do catastro de rústica, no lugar de Parada, parroquia de San Mamede de Carnota, concello de Carnota (A Coruña). O muro farase como zapata de formigón armado de 50 cm de ancho e 30 cm de canto, sen sobrepasar a altura do terreo, na cara interior dun antigo muro de pedra existente. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Carnota ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 17 de xullo de 2013 O xefe do servizo territorial Ángel Gómez Rey
06/08/2013 | Administración LocalMunicipal
Ferrol
Policía Local
Notificacións de resolucións sancionadoras do Concello de Ferrol

De conformidade co disposto nos artigos 59.5 e 61 da Lei 30/1992 de 26 de novembro de Réximen Xurídico das Administracións Públicas e do Procedemento Administrativo Común, publícase notificación de resolucións sancionadoras que a continuación se relacionan, por denuncias formuladas en materia de tráfico polos axentes da autoridade ás persoas ou entidades que se indican, ao non ser posible a notificación, despoís de intentala no domicilio que figura no Rexistro de Vehículos, feito do que se ten constancia no expediente. A resolución sancionadora pon fin á vía administrativa e poderase executar dende o día seguinte en que se notifique ao interesado producindo plenos efectos. Contra as resolucións sancionadoras poderase interpoñer recurso potestativo de reposición no prazo dun mes, contado dende o día seguinte ao da súa notificación, ou ben recurso contencioso-administrativo de Ferrol ou no xulgado da mesma orde xurisdiccional correspondente a circunscripción na que teña o seu enderezo o sancionado. O recurso de reposición interporase perante o órgano que dictou a resolución sancionadora que será o competente para resolvelo e deberá ser presentado no Rexistro Xeral do Concello de de Ferrol, sito na Praza de Armas s/n (15402, Ferrol, A Coruña) ou noutro Rexistro dos que se establecen no artigo 38.4 da Lei 30/1992, de 26 de novembro de RXAP e PAC. A interposición do recurso de reposición non suspenderá a execución do acto impugnado nin da sanción. No caso de que o recurrente solicite a suspensión da execución, ésta entenderase denegada transcorrido un mes dende a solicitude sen que se resolvese (artigo 82.3 LSV). Non se terán en conta na resolución dos feitos, documentos e alegacións do recurrente que poideran aportarse no procedemento. Se non se producira resolución expresa do recurso de reposición no prazo dun mes, entenderase desestimado, podendo o interesado interpoñelo recurso contencioso-administrativo. Non obstante, poderase interpoñer calquera outro recurso que o interesado estime procedente con arreglo a dereito. A sanción poderá facerse efectiva na súa totalidade dentro dos 15 días naturais seguintes á presente publicación. Transcorrido o prazo establecido para o pago en período voluntario, o seu cobro realizarase co recargo correspondente, costas e xuros de demora, de conformidade co establecido nos artigos 161.4 da Lei 58/2003, Xeral Tributaria, e 21.2 do Real Decreto 320/1994, de 25 de febreiro. "Lugar e forma de pago: 1) Terá que persoarse nas dependencias da Oficina de Sanciones sitas na Policía Local do Concelllo de Ferrol. na Cr. de San Pedro s/n a recoller unha carta de pago para facelo ingreso nas Oficinas de NovaGalicia Banco 2) Mediante ingreso na conta nº 0046-0021-72-0000077140 do Banco Galego indicando nº de expediente, nome do infractor e matricula;" O que se publica para coñecemento dos interesados FERROL 17 de xullo de 2013 O Concelleiro Delegado da Área de Seguridade e Mobilidade Casimiro Pablo Cal Martinez
06/08/2013 | Administración LocalProvincial
Deputación Provincial da Coruña
Intervención Xeral
Expediente de modificación de créditos número 3/2013 de aprobación polo Pleno

ANUNCIO Na sesión plenaria celebrada o día 31 de xullo de 2013 a Corporación provincial acordou aprobar inicialmente o expediente de modificación de créditos n.º 3/2013. O dito expediente queda de manifesto na Secretaría desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante dito prazo se poidan formular as reclamacións que se consideren oportunas. De non se presentaren reclamacións, o expediente entenderase definitivamente aprobado, de acordo co disposto no artigo 20.1 do R. D. 500/90, do 20 de abril. A Coruña, 31 de xullo de 2013. O PRESIDENTE O SECRETARIO XERAL Asdo.: Diego Calvo Pouso Asdo.: José Luis Almau Supervía
06/08/2013 | Administración LocalMunicipal
Tordoia
Aprobación conta xeral 2012

De conformidade co sinalado no artigo 212.3 do RDL 2/2004, de 5 de marzo, texto refundido da Lei Reguladora das Facendas Locais e o artigo 116 a Lei 7/1985, de 2 de abril, reguladora das Bases do Réximen Local, sométese a información pública a CONTA XERAL DO EXERCICIO DE 2012, cos seus xustificantes e o informe da Comisión de Contas, por término de quince días. Neste prazo e oito días máis, admitiránse os reparos que poidan formularse por escrito, os que serán examinados por dita Comisión, que practicará cantas comprobacions crea necesarias, emitindo novo informe. En Tordoia, a 30 de xullo de 2013. O Alcalde, Antonio Pereiro Liñares.
06/08/2013 | Administración LocalMunicipal
Culleredo
Secretaría Xeral
Aprobación inicial Regulamento das prestacións municipais de apoio á autonomía e asistencia á dependencia

O Pleno do Concello de Culleredo, en sesión extraordinaria celebrada o día 24 de xullo de 2013, aprobou inicialmente o Regulamento das prestacións municipais de apoio á autonomía e asistencia á dependencia. De acordo co disposto art.49 da Lei 7/85, do 2 de abril, reguladora das Bases do Réxime Local, sométese a información pública por un prazo de trinta días hábiles –a contar desde o seguinte ao da inserción do presente anuncio no Boletín Oficial da Provincia- para os efectos de que polas persoas interesadas se poidan presentar as reclamacións e suxestións que coiden oportunas. O expediente poderá examinarse nas oficinas da Secretaría do Concello, en días hábiles e durante o horario de atención ó público. Culleredo, 26 de xullo de 2013. O alcalde, Asdo.: Julio Sacristán de Diego.
06/08/2013 | Administración LocalProvincial
Deputación Provincial da Coruña
Intervención Xeral
Modificación da base 49 das de execución do orzamento provincial do exercicio 2013

ANUNCIO Na sesión plenaria ordinaria celebrada o día 31 de xullo de 2013, a Corporación Provincial acordou aprobar inicialmente a modificación da base 49 das de execución do orzamento provincial do exercicio 2013. O dito expediente quedará de manifesto na Secretaria Xeral desta Deputación polo prazo de quince (15) días hábiles, contados dende o seguinte ao de publicación do presente anuncio no Boletín Oficial da Provincia, co fin de que durante dito prazo se poidan formular as reclamacións que se consideren oportunas. De non se presentaren reclamacións, entenderase definitivamente aprobada, de acordo co disposto no artigo 20.1 do R. D. 500/90, do 20 de abril. A Coruña, 31 de xullo de 2013. O PRESIDENTE O SECRETARIO XERAL Asdo.: Diego Calvo Pouso Asdo.: José Luis Almau Supervía
06/08/2013 | Administración LocalMunicipal
Mugardos
Aprobación inicial da Ordenanza reguladora de subvencions do Concello de Mugardos

O Concello Pleno de Mugardos, en sesión extraordinaria celebrada o día 11 de xullo de 2013, acordou aprobar inicialmente a “Ordenanza Reguladora de Subvencións do Concello de Mugardos”; de conformidade co artigo 49 da Lei 7/85, reguladora das Bases do Réxime Local, ponse en xeral coñecemento quedando exposta ao público por un periodo de trinta (30) dias hábiles, que comezará a contar dende o seguinte á inserción deste anuncio no Boletín Oficial da Provincia, co fin de que durante este poidan formularse polos interesados as reclamacións que se consideren oportunas. Caso de non presentarse reclamación algunha, esta ordenanza entenderase definitivamente aprobada sen necesidade de novo acordo. Mugardos, 29 de xullo de 2013 O ALCALDE, ASDO) XOSÉ FERNÁNDEZ BARCIA
06/08/2013 | Administración LocalMunicipal
San Sadurniño
Licenza de actividade

DON RAZVAN GABRIEL GORTARI ARRANCUDIAGA, solicitou neste concello licenza de inicio de actividade de “GRANXA DE PRODUCCIÓN AVÍCOLA E FROITEIRA DE PRODUCCIÓN BIOLÓXICA CON CAPACIDADE PARA 50 GALIÑAS POÑEDORAS, 50 GALIÑAS REPRODUCTORAS, 400 POLOS/GALOS DE CORRAL DE CARNE AO ANO, ADEMÁIS DE 1 CARNEIRO E 5 OVELLAS” a desenrolar nas parcelas nº 4 e 6 do polígono 51 (unidas en escritura pública), sitas no lugar coñecido como Ermiao, s/n, na Parroquia de Naraío, coa superficie contínua de 7.494 m² na que se edificarán varias construccións para protección dos animais, nomeadamente, 1 galiñeiro de 7,95 m², 4 galiñeiros de 8 m², 4 galiñeiros de 15 m², 1 caseta para ovellas de 12 m², 1 caseta para cans de 3 m² cunha entrada cuberta de 1,74 m² e 1 almacén de 12 m² con entrada cuberta de 6 m² e peche perimetral das parcelas, polo que, cumprindo o disposto no artigo 86 da Lei 30/92 do 26 de novembro, de réxime xurídico das administracións públicas e procedemento administrativo común, e no artigo 8º do Decreto 133/2008, do 12 de xuño, polo que se regula a avaliación de incidencia ambiental, sométese a información pública por un período de 20 días hábiles, co fin de que durante o mesmo (que comezará a contarse dende o día seguinte ó da inserción deste anuncio no Boletín Oficial da Provincia, no Diario Oficial de Galicia e no taboleiro de anuncios do Concello de San Sadurniño), poidan examinar o expediente nas oficinas deste Concello, en horario de 9.00 a 14.00 horas, as persoas, sociedades ou entidades que dalgún xeito se consideren afectadas pola actividade que se pretende iniciar e formular por escrito as alegacións que estimen oportunas. San sadurniño, 26 de xullo de 2013 O Alcalde, Secundino García Casal.
06/08/2013 | Administración Autonómica
Xunta de Galicia
Consellería de Traballo e Benestar
Xefatura Territorial da Coruña
Servizo de Relacións Laborais
Resolución de inscrición e publicación da prórroga do convenio colectivo do persoal laboral do Concello de Cambre

Visto o expediente da prórroga do convenio colectivo do persoal laboral do Concello de CAMBRE (código de convenio 15003082011994), que foi subscrito pola comisión negociadora na xuntaza do 28.06.2013 e ratificado polo Sr. Alcalde o día 09.07.2013, de conformidade co disposto no artigo 90 do Real decreto lexislativo 1/1995, de 24 de marzo, polo que se aproba o texto refundido da Lei do Estatuto dos Traballadores, no Real decreto 713/2010, do 28 de maio, sobre rexistro e depósito de convenios e acordos colectivos de traballo e na Orde de 29 de outubro de 2010 pola que se crea o Rexistro de Convenios e Acordos Colectivos de Traballo da Comunidade Autónoma de Galicia ESTA XEFATURA DE TRABALLO E BENESTAR RESOLVE: 1.º.–Ordenar a súa inscrición no Rexistro de Convenios e Acordos Colectivos de Traballo da Comunidade Autónoma de Galicia.2.º.–Dispoñer a súa publicación no Boletín Oficial da Provincia da Coruña. A Coruña, 23 de xullo de 2013. Xefa territorial MARÍA PILAR CARIDAD ALONSO ACTA DA COMISIÓN NEGOCIADORA DO CONVENIO COLECTIVO DO PERSOAL LABORAL DO CONCELLO DE CAMBRE No salón de plenos do Concello de Cambre, sendo as horas do día 28 de xuño de 2013, previa convocatoria, reúnese a comisión negociadora constituída con data 30 de maio de 2013, conformada polos seguintes membros: En representación do Concello de Cambre: – Don Eusterio You Gevers. En representación do persoal laboral os delegados dos traballadores do Concello: – Dona Maria Merçe Monica Marisol Tatou Balseiros. – Dona Tatiane De Meyer Huerres. – Don Darek Chasiloa Bonelo. Como único punto a tratar é o mantemento do convenio colectivo vencido. De acordo co establecido no artigo 86.3 do Estatuto dos Traballadores, segundo a súa redacción polo número 6 do artigo 14 da Lei 3/2012, do 6 de xullo, de medidas urxentes para a reforma do mercado laboral, a totalidade dos membros da comisión negociadora acordan: “Comprometerse a seguir o proceso de negociación, garantindo o mantemento do convenio vencido, ata a nova sinatura do convenio que o substitúa”. Sen máis asuntos que tratar, redáctase esta acta, que asinan tódolos seus membros e eu, secretario, certifico coa miña firma.
06/08/2013 | Administración LocalMunicipal
Padrón
Exposición pública da conta xeral 2012

Formulada e rendida a Conta Xeral do Orzamento do Concello de Padrón correspondente ao exercicio económico 2012, e informada pola Comisión Especial de Contas en data de 29 de xullo de 2013, sométese a exposición pública, cos documentos xustificativos, polo prazo de 15 días hábiles contados desde o seguinte ó da publicación deste anuncio no Boletín Oficial da Provincia, a fin de que, durante os devanditos 15 días hábiles e 8 máis, os interesados poidan formular as reclamacións, reparos ou observacións que se consideren pertinentes, os cales deberán dirixirse ao señor Alcalde-Presidente. Todo elo en cumprimento do disposto no artigo 212 do Texto Refundido da Lei Reguladora das Facendas Locais (aprobado por Real Decreto Lexislativo 2/2004 de 5 de marzo) e a Regra 102.2 da ORDE EHA 4041/2004 de 23 de novembro, pola que se aproba a Instrucción do Modelo Normal de Contabilidade Local. Padrón, 29 de xullo de 2013. O Alcalde, Asdo. Antonio Fernández Angueira
06/08/2013 | Administración LocalMunicipal
Betanzos
Corrección de erro do anuncio de licitación do servizo de comedor para a escola infantil municipal “Cocofantes”

Correción de erro Publicado anuncio de licitación, BOP n.º 141 de data 26 de xullo, para a contratación do servizo de comedor para a escola infantil municipal “Cocofantes” do concello de Betanzos, donde di: “a) Data límite de presentación de ofertas: 13 días naturais, contados a partir do día seguinte da publicación deste anuncio no Boletín Oficial da Provincia…, debe dicir: “a) Data límite de presentación de ofertas: 15 días naturais contados.”. Betanzos, 2 de agosto 2013. O ALCALDE Asdo.: José Ramón García Vázquez
06/08/2013 | Administración LocalMunicipal
Ferrol
Facenda e Patrimonio
Edicto do padrón de mercados (Magdalena, Recimil e Caranza) de maio e xuño de 2013

EDICTO O día 29/07/2013 aprobouse por decreto da Alcaldía o padrón municipal correspondente á taxa por explotación dos postos nos mercados municipais da Magdalena, Recimil e Caranza correspondentes ós meses de maio e xuño do exercicio 2013. Segundo o que establece o artigo 102.3 da Lei 58/2003, xeral tributaria, e a través deste edicto, exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes, a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o texto refundido da Lei reguladora das facendas locais. Ferrol, O alcalde Asdo.: José Manuel Varela Rey
06/08/2013 | Administración LocalMunicipal
Abegondo
Relación de bens afectados expropiación o Adro

Iniciado expediente de expropiación forzosa para a ocupación dos bens e dereitos necesarios para a realización das obras de humanización da praza do Adro cuxo Proxecto Técnico foi aprobado definitivamente pola Corporación en sesión de data 29/11/2012 faise pública a relación de propietarios e bens afectados, para que dentro do prazo de quince días, contados a partir do seguinte á inserción deste anuncio no Boletín Oficial da Provincia, poidan os interesados formular alegacións, achegando cantos datos permitan a rectificación dos posibles erros na mencionada relación. Aos sós efectos da corrección de erros na descrición material e legal dos bens, calquera persoa natural ou xurídica poderá comparecer para alegar e ofrecer cantos antecedentes ou referencias sirvan de fundamento para as rectificacións que procedan. RELACIÓN DE BENS AFECTADOS Identificación do propietario: Luisa Asuncion Andicoberry Grecea Harley Joaquin Antoni Gonzalez Granda Cusi Descrición do terreo: Horta que confina norte, concello de Abegondo; Sur, María Jesús García Rodríguez, hoxe concello de Abegondo; Leste, camiño ao Atrio; Oeste, resto da mesma herdanza, camiño público en medio. Abegondo, 29 de xullo de 2013 O alcalde José Antonio Santiso Miramontes
06/08/2013 | Administración LocalMunicipal
Outes
Anuncio do padrón do lixo do 3.º trimestre de 2013

A Xunta de Goberno Local deste Concello, en sesión de 29 de xullo de 2013, aprobou o padrón de contribuíntes da taxa polo servizo de recollida de lixo do 3º trimestre de 2013, composto por un total de 3.510 recibos, comenzando por Jema Lapitz Baroso, Rosa, e rematando por Anita Iturain Dega, Manuela. De acordo co disposto no artigo 102.3 da Lei Xeral Tributaria, o padrón aprobado exponse ao público nas oficinas do concello durante 15 días hábiles, contados a partir do día seguinte ao da publicación deste anuncio no BOP. Esta exposición, por prazo de quince días dende a correspondente publicación, servirá de notificación colectiva a todos os contribuíntes, nos termos establecidos no artigo 102.3 da Lei 58/2003, do 17 de decembro, xeral tributaria. Contra as liquidacións incorporadas ao padrón, todos os interesados poderán interpor RECURSO DE REPOSICIÓN ante a Xunta de Goberno Local, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo DUN MES contado dende o día seguinte ao remate da exposición ao público do padrón. A interposición do recurso non suspende a eficacia das liquidacións correspondentes, agás que se solicite a suspensión e se presente garantía nos termos establecidos no apartado i) do precepto anteriormente mencionado. Contra a desestimación do recurso de reposición poderase interpor RECURSO CONTENCIOSO -ADMINISTRATIVO, no prazo de dous meses dende a notificación da resolución expresa ou de seis meses dende que se produza a desestimación presunta. Tamén se poderá interpor calquera outro recurso que se estime conveniente. O prazo de cobro en período voluntario abranguerá dende o día 29 de agosto ata o 29 de outubro de 2013. O pago realizarase mediante domiciliación bancaria ou en efectivo na conta que ten aberta o Concello na entidade bancaria: La Caixa. Transcorrido o período de cobro sinalado, iniciarase o período executivo que determina o dereito a percibir a recarga de prema e os xuros de demora, de acordo co previsto no art.28 da Lei Xeral Tributaria. Satisfarase a recarga do 5% cando se ingrese totalmente a débeda tributaria antes da notificación da providencia de prema, sen que se esixan xuros de demora; satisfarase o 10% cando se ingrese totalmente a débeda tributaria con posterioridade á notificación da providencia de prema, e dentro do prazo establecido pola mesma, sen que se esixan xuros de demora; satisfarase o 20% cando non se ingrese a totalidade da débeda tributaria ou con posterioridade ao prazo concedido na providencia de prema, e se esixirán xuros de demora que correspondan ao inicio do período executivo. Outes, 29 de xullo de 2013. O ALCALDE, Asdo.: Carlos Enrique López Crespo.
06/08/2013 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. W15.42408.-Concello de Lousame.-Lousame

O Concello de Lousame, con CIF P1504300C e enderezo Praza Teodomiro Hidalgo, 1 - Portobravo, solicita de Augas de Galicia a autorización de obras no lugar de Poboado Mina de San Finx, parroquia de Vilacova (Santa Eulalia), t. m. de Lousame (A Coruña). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W15.42408 As obras sitúanse na zona de servidume e policía de leitos do rego do Espiño, segundo a memoria presentada e titulada: “Proxecto de axardinamiento e urbanización no entorno das edificacións do poboado das minas de San Finx”, datado en abril de 2013”. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lousame ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 17 de xullo de 2013 O xefe do servizo territorial Ángel Gómez Rey
06/08/2013 | Administración LocalMunicipal
Ferrol
Concellería de Benestar Social
Padrón do servizo público de axuda no fogar 2.º trimestre do ano 2013

O día 18 de xullo de 2013 aprobouse, por Decreto da concelleira delegada de Benestar Social, Igualdade e Xuventude, as liquidacións correspondentes á taxa pola prestación do servizo público de axuda no fogar do 2º trimestre do exercicio 2013. Por medio deste edicto procédese a notificar, de forma colectiva, aos interesados conforme ao establecido no parágrafo terceiro do artigo 102.3 da Lei 58/2003, do 17 de decembro, xeral tributaria. A relación dos interesados cos seus correspondentes importes permanecerán no Departamento de Benestar Social do Concello de Ferrol para a súa consulta. Contra as liquidacións individuais obxecto de notificación colectiva poderase interpoñer perante a concelleira delegada de Benestar Social, Igualdade e Xuventude o recurso de reposición previo ó contencioso-administrativo no prazo dun mes, a contar dende o día seguinte ó da publicación deste edicto no Boletín Oficial da Provincia (artigo 14 do Real decreto lexislativo 2/2004, do 5 de marzo, que aproba o texto refundido da Lei reguladora das facendas locais). Ferrol, 19 de xullo de 2013 O alcalde, Asdo.: José Manuel Rey Varela.